Waititi RawiriRAWIRI WAITITI (Co-Leader—Te Paati Māori): Kōkōmako kōkōmako. Ko te hau tapu e rite ki te kāinga ngā Matariki. Tapa reireia koia tapa tapa koruru a koia ngā tuku hī auē hī.Ko ia ka here nei te pito o te whenua ki te pito o te rangi. Ki te wāhi ngaro mō ngā manaakitanga ki runga i a tātou i tēnei rā. Tēnā koe te tuahine e Kiritapu nāu anō hoki tēnei huarahi mā tātou i tēnei rā i runga i te pire kua karangahia e whakanui nei i te kāhui o Matariki. Tēnā anō hoki koe. Nāu anō hoki tō tātou reo e karawhiua nei kia rongo nei ngā pakitara o tēnei Whare ā i te reo o te iwi taketake o tēnei whenua arā ko te iwi Māori. Ko ia anō hoki e kīia nei ko Matariki hūpē nui ko Matariki hao tangata. Nā runga i tērā ka tangi ki ō tātou tini mate ngā mate huhua o te wā ngā mate putuputu kei tēnā marae kei tēnā marae kei tēnā kāinga kei tēnā kāinga o tātou. Arā ka tiki ake i ngā kōrero a ngā mātua tīpuna Matariki hūpē nui Matariki hao tangata. Te paki o Matariki tarapepe mai rā tarapepe mai rā. Ko te Kīngi Māori Tūheitia Pōtatau Te Wherowhero te Tuawhitu e noho mai rā i runga i te ahurea tapu o ōna mātua tīpuna. Ko ia tērā e here nei i a ngāi tātou te iwi Māori arā te whakatinanatanga i te kotahitanga o ngā iwi i raro i te maru o Ihoa o ngā mano. No reira te paki o Matariki tarapepe mai rā tarapepe mai rā ki runga o Waikato Waikato taniwha rau he piko he taniwha. Ā ka tiki ake anō hoki inā i te waiata a Tuini Ngāwai e kīia nei: Horahia e Matariki Ki te whenua He māramatanga mō te motu e Kia tipu he puāwai hōnore mō te pani mō te rawakore e." Taua waiata rā e tangi ana ki ō tātou mate ā e mea ana anō hoki ki te hunga e noho pani ana ki te hunga e noho rawakore ana. Nō reira kei reira katoa ngā korero ā ngā mātua tīpuna e kīia nei me whakanui i a Matariki ka tika.Anā anō ki tētahi o ngā waiata e here nei ana i a tātou te iwi Māori:"Ko Matariki te whetū e arataki eKa tutuki noa ki te mutungaPuritia ngā tohutohu o te wāKia manawanui kia rangimārie."Ko taua waiata rā arā e kīia nei e here nei anō hoki ki te kotahitanga. Me kotahi tēnei Whare i runga i ngā hiahiatanga o te iwi Māori. Ka roa nei tātou e takahia nei e tāmi nei i tēnei Whare ā ka heipū nei i tenei kaupapa ki runga i a tātou ā ko ētahi kei te mataku. Kei te mataku i ngā āhuatanga Māori katoa kua horapa nei ki mua i te aroaro. Ko Matariki tētahi ko Aotearoa tētahi. Ko te iwi Māori tēnei e ngunguru nei. Ā ka mihi atu anō hoki au ā kia kaha ki a Rāhui Kātene arā ki te whanaunga a Rino i tōia mai tēnei pire ki roto i te Whare i te tau 2009. Ko ia arā ko tātou. Ahakoa ko tēnei taha i tērā taima ko te mea nui ko te iwi Māori e ngunguru nei. Ā i tēnei rā ko koe tērā e Kiritapu te iwi Māori e ngunguru nei tēnei ka tautoko. Inā ngā kōrero ā tika tonu a Hone Harawira i taua whaikōrero rā i te ngarohanga o Rāhui i tēnei Whare "Nā Matariki tātou o te Moana-nui-a-Kiwa e here ai." Arā ki roto i te Moana-nui-a-Kiwa ki Hāmoa ko Matali'i ki Tahiti ko Matari'i ki Hawaii ko Makali'i ki Rarotanga ki Aotearoa nei ko Matariki. Nō reira ehara tēnei i te aukati i ngā iwi e whakanui ana i wērā atu o ngā kāhui whetū. Pai noa whakanuia. Inā ngā kōrero a te waiata a Rikirangi Gage:"Āio ki runga he āio ukiuki"Te whiti te marama. Tīramarama ana he ika i te rangi a Matariki tū mai rā. Kia ora tātou. [Matariki connects the earthly realm to the celestial realm. I give thanks for the protections of the heavens today. To my sister Kiritapu greetings to you for opening the way for us today under the bill that calls us to celebrate the star cluster Matariki. Thank you again for also letting our language rain down to be heard by the walls of this House the language of the indigenous people of this land—that is the Māori people.Matariki is also known as Matariki of those in mourning Matariki of the taken. Because of this we mourn the many deaths the innumerable deaths and the frequent deaths on each and every marae and in each and every home of ours. I bring up the words of the ancestors Matariki of those in mourning Matariki of the taken.Let the story of Matariki continue to reverberate. The Māori King Tūheitia Pōtatau Te Wherowhero VII lives under the sacred culture of his ancestors. It is he who binds the Māori tribes together there is the embodiment of the unity of the Māori tribes under the protection of the Lord God. Therefore let the story of Matariki continue to reverberate upon Waikato Waikato of a hundred chiefs. At every bend a leader can be found. And I also bring up the song by Tuini Ngāwai which says:"Spread your light oh MatarikiOn to Mother EarthAs a guiding light for this landMay an honourable bloom grow for the poor for the needy."That song mourns our dead and it also speaks to the poor and needy. Therefore it completely embodies the words of our ancestors that tell us that it is only right that we should celebrate Matariki. Here is another song that binds us together as Māori: "Matariki is the star that guides usTo pursue our aspirations to fruitionTake heed of the signs before usSo that we may be resolute and at peace."That song also tells of the bonds of unity. This House should unite under the desires of Māori. For so long we have been trampled on and oppressed in this House and when we look at this issue directly some people are frightened. They are frightened of everything Māori that is placed before them. Matariki is one Aotearoa is another. This is Māori continuing to make themselves heard.I also acknowledge the courage of Rāhui Kātene through her relative Rino over there who brought this bill to the House in 2009. Although it came from this side at that time the main thing is that this is Māori continuing to make themselves heard. And today you Kiritapu were the voice of Māori continuing to make themselves heard and I support you. Then there was the speech made by Hone Harawira when Rāhui left this House where he accurately stated "Matariki binds all the peoples of the Pacific." In the Pacific in Samoa it is Matali'i in Tahiti it is Matari'i in Hawaii it is Makali'i in Rarotanga and here in Aotearoa it is Matariki. This is not to prevent other peoples who wish to celebrate other star clusters. That's fine celebrate them.Here are the words of the song by Rikirangi Gage:"There is peace above an ancient peace." The moon shines a cluster glimmers in the sky—it is Matariki rising there. Greetings everyone.]"